रेल मंत्री का प्रस्तावित दौरा, आईजी ने िलया व्यवस्थाओं का जायजा
नगर संवाददाता | सवाई माधोपुर
सवाईमाधोपुर में 29 दिसंबर को केन्द्रीय रेल मंत्री के संभावित दौरे को लेकर जबलपुर जोन के आईजी ने शुक्रवार को दौरा कर रेलवे स्टेशन का निरीक्षण किया। आईजी आर.के. मलिक सुबह जबलपुर दयोदय एक्सप्रेस से सवाई पहुंचे। यहां उन्होंने आरपीएफ थाने के अधिकारियों एवं सुरक्षाबलों से मुलाकात की और मीटिंग ली। जानकारी के अनुसार आईजी शाम की पारी में रणथंभौर भ्रमण के लिए गए। वापस आने पर आईजी ने रेलवे स्टेशन पर सुरक्षा व्यवस्था का जायजा लिया। आईजी ने वीवीआईपी एवं यात्रियों की सुरक्षा व्यवस्था के बारे में थाने के अधिकारियों से जानकारी ली। इस दौरान रेलवे स्टेशन पर लगे सीसीटीवी कैमरे एवं सुरक्षा प्वाइंटों का अवलोकन किया तथा विशेष सुरक्षा व्यवस्था के संबंधित अधिकारियों को निर्देश दिए।
hin_Deva npi_Deva hin_Deva